Το αεροπλάνο του Βικτόρ Τατέν του 1879. Το αυθεντικό σκάφος βρίσκεται στο Μουσείο Αέρος και Διαστήματος στο Παρίσι.
Ο **Βικτόρ Τατέν** (γαλλικά: Victor Tatin‎, 1843 — 18 Απριλίου 1913) ήταν Γάλλος μηχανικός ο οποίος κατασκεύασε ένα πρώιμο αεροπλάνο, το *Aéroplane*, το 1879. Το σκάφος ήταν το πρώτο αεροπλάνο σε διαστάσεις μοντέλου που απογειώθηκε χρησιμοποιώντας την ισχύ του κινητήρα του μετά από σύντομη πορεία στο έδαφος.

Έργο
----

Το σκάφος είχε άνοιγμα πτερύγων 1,90 μέτρων και ζύγιζε 1,8 κιλά. Διέθετε δύο έλικες και τροφοδοτούνταν από κινητήρα συμπιεσμένου αέρα. Πέταξε προσδεδεμένο σε έναν κεντρικό πάσσαλο επί κυκλικής τροχιάς στις στρατιωτικές εγκαταστάσεις του Σαλαί-Μεντόν. Κινούμενο με τη δική του ισχύ απογειώθηκε με ταχύτητα 8 μέτρων ανά δευτερόλεπτο.

Μεταξύ 1890 και 1897 ο Τατέν και ο Σαρλ Ρισέ πειραματίστηκαν με ένα ατμοκίνητο μοντέλο με άνοιγμα φτερών 6,6 μέτρων και βάρος 33 κιλών με εμπρόσθιους και οπίσθιους έλικες. Κατάφεραν να το θέσουν σε πτήση για 140 μέτρα με ταχύτητα 18 μέτρων ανά δευτερόλεπτο. Την περίοδο 1902-3 συνεργάστηκε με τον Μωρίς Μαλέ στην κατασκευή του πηδαλιουχούμενου αερόπλοιου *Ville de Paris* για λογαριασμό του Ανρί Ντετς ντε λα Μερτέ και το 1905 σχεδίασε τον έλικα που χρησιμοποιήθηκε από τον Τραγιάν Βούγια για το πειραματικό αεροσκάφος του, που κατασκευάστηκε μεταξύ 1906 και 1907. Το 1908 ο Τατέν σχεδίασε ένα μη επιτυχές μονοπλάνο με έλικα πρόωσης το οποίο εκτέθηκε στην Αεροπορική Έκθεση του Παρισιού το 1908. Το 1911 συνεργάστηκε με τον Λουί Πωλά στον σχεδιασμό του Aéro-Torpille, ενός μονοπλάνου με αξιοσημείωτο αεροδυναμικό σχεδιασμό.

Εργογραφία
----------

* *Elements d'aviation* (Paris: Dunod et Pinet, 1908).
* *Théorie et pratique de l'aviation‎*, (Paris: H. Dunod & E. Pinat,v1910).

Δείτε επίσης
------------

* Πρώτες ιπτάμενες μηχανές

Παραπομπές
----------

1. 1 2  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. www2.culture.gouv.fr/LH/LH266/PG/FRDAFAN83\_OL2571039V001.htm. Ανακτήθηκε στις 15  Μαΐου 2020.
2. 1 2  Εθνική Βιβλιοθήκη της Γαλλίας: «BnF catalogue général». (Γαλλικά) *general catalog of BnF*. Εθνική Βιβλιοθήκη της Γαλλίας. Παρίσι. Ανακτήθηκε στις 15  Μαΐου 2020.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 149759143.
4. ↑  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. www2.culture.gouv.fr/public/mistral/leonore\_fr?ACTION=CHERCHER&FIELD\_1=COTE&VALUE\_1=LH%2F2571%2F39.
5. ↑  Lougheed, Victor (2008). *Vehicles of the Air*. UK: Read Books. σελ. 157. ISBN 9781443754972.
6. ↑  Rabinbach, Anson (1992). *The Human Motor: Energy, Fatigue, and the Origins of Modernity*. Berkeley: University of California Press. σελ. 99. ISBN 9780520078277.
7. ↑  Holmes, Donald B. (2008). *Wilbur's Story*. USA: Lulu.com. σελ. 26. ISBN 9781409201007.
8. 1 2  Έκθεμα στο Μουσείο Αέρος και Διαστήματος
9. ↑  «Expériences Faites Avec Un Aéroplane». l'Aérophile. Ιούνιος–Ιούλιος 1897. σελ. 128-30.
10. ↑  «FLYING MACHINES - Victor Tatin». *www.flyingmachines.org*. Ανακτήθηκε στις 14 Φεβρουαρίου 2018.
11. ↑  «La "Ville de Paris"». l'Aérophile. Φεβρουάριος 1903. σελ. 48.
12. ↑  «Clement Bayard». Flight. 9 Ιανουαρίου 1901. σελ. 21.

Εξωτερικοί σύνδεσμοι
--------------------

* The Pioneers: Victor Tatin

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 66831181
* ISNI: 0000 0003 9788 4641
* SUDOC: 131512250
* BNF: cb13308242h (data)
* The Léonore id LH//2571/39 is not valid.

 |

 |